钦定古今图书集成/明伦汇编/氏族典/第228卷 > 杨师厚
## 钦定古今图书集成/明伦汇编/氏族典/第228卷 > 杨师厚

按《五代史杨师厚传》：“师厚，颍州斤沟人也。少事河阳
李罕之。罕之降晋，选其麾下劲卒百人献于晋王，师
厚在籍中无所知名。后以罪奔于梁，梁太祖以为宣
武军押衙、曹州刺史。梁攻王师范，师厚以功拜齐州
刺史。太祖攻赵匡凝于襄阳，师厚功为多，拜山南东
道节度使、同中书门下平章事。刘知俊叛，攻陷长安”，
师厚以奇兵克之。晋周德威应知俊，师厚败之，以功
迁保义军节度使。太祖击赵，遣师厚攻枣彊，不能下太祖怒，自往督战，进围蓨县。晋史建瑭以轻兵夜击
梁军，梁军大扰，太祖与师厚皆弃辎重南走。太祖还
东都，师厚留屯魏州。明年，太祖遇弑，友珪自立，师厚
乘间杀魏牙将，逐出节度使，友珪因以师厚为天雄
军节度使。末帝杀友珪，即位，封师厚邺王，已而疡发
卒。